# MUISTIO RUMMUN KOKOUKSESTA 26.4.2024

Kokous pidettiin Patteriston yksikössä kotitalousluokassa.

**Koulun kuulumisia oli paikalla kertomassa apulaisrehtori Maarit Nummila**

Kunta on saanut hankerahaa, jolla saadaan yläkoulun puolelle ohjaaja ja alakoulun puolelle ekaluokalle luokanopettaja.

Kouluverkkoselvitys etenee. Eri skenaarioiden laskelmat ovat selvitysten alla kunnassa.

Riikka kertoi yläkoulun kuulumisista. Virpi Eronen on loppukevään virkavapaalla ja hänen tilalleen saatiin talon sisältä Mari Mäkäräinen tekemään apulaisrehtorin tehtäviä. Kasiluokilla on menossa tet-viikot, mikä näkyy oppilasmäärän vähempänä määränä. Tulevan seiskaluokkalaisten vanhempainillassa oli ollut paljon väkeä paikalla. Vanhemmat kokivat hyvänä työmuotona rastimuotoisen toimintatavan vanhempainillassa.

7.5. on koululla tutustumispäivä, jolloin tulevat ekaluokkalaiset ovat tutustumassa alakouluun ja tulevat seiskaluokkalaiset ovat tutustumassa yläkouluun.

Ruoka-asioissa on muutettu ruokien kappalemäärät joustavammiksi yläkoulun puolella. Alakoulun puolella ei ole tapahtunut muutoksia ruokien kappalemääriin. Ruokalan kanssa on tehty yhteistyötä siten, että jokainen vuosiluokka on käynyt tekemässä vuorollaan jotain ruokalassa.

**Perheillan palautetta**

Koulu toivoo palautetta vanhemmilta siitä, mitä olisi hyvä säilyttää ja mitä toivoisi iltaan. Yhteistyötahoja oli paikalla kirjaston, poliisin ja perhekeskuksen väkeä. Liikuntasali toimi tänä vuonna paremmin, kun ohjeena oli, että sinne mennään huoltajan kanssa. Pikkuyrittäjät olivat kolmessa eri paikassa myymässä tuotteitaan. K18-huoneessa oli infoa aikuisille tämän päivän nuorten kohtaamista ajankohtaisista haasteista (vape ym.). Pikkuyrittäjien jakautuminen eri yksiköihin oli onnistunut konsepti. Vanhempien mielestä perheillan konsepti on hyvä ja toimiva. Toiveena on, että perheilta jatkuisi myös tulevina vuosina.

**Ykkösten illan suunnittelu**

Viime syksynä oli ensimmäisen kerran ykkösten ilta ja se oli toimiva ilta. Tätä toimintaa on hyvä jatkaa jatkossakin. Iltaa suunnitellaan ensi syksyksi 4.9.2024 pidettäväksi. Mukaan voisi pyytää myös tukioppilaita leikittäämään lapsia, kutosluokkalaisia pitämään kahviota ja Kaveri koiria vierailemaan. Kutosluokan kahviosta pyydetään kiinnostuneita ilmoittautumaan ja arvotaan heistä pitäjä. Suomen mallin harrastustoiminnan esittely voisi olla paikallaan illassa.

**Yläkoululaisten toiveet Rummulle**

Alakoululle on hankittu vuosien saatossa erilaisia välituntivälineitä ja laitteita. Riikka esitteli oppilaskunnan järjestämän kyselyn toiveista koululle. Oppilailta nousi isoimpina toiveina elokuvaesitys, maatramppa, kiipeilyrata ja uudet verkot koripallokentälle. Kävimme keskustelua mahdollisista elokuvista ja niiden lisenssin maksamisesta. Oppilaskunnan hallitus voisi valita joitakin elokuvia valittavaksi koululle ja kaikki oppilaat pääsisivät äänestämään näistä elokuvista. Kustannus koko koululle olisi muutamien satasten luokkaa. Keskustelussa nousi ajatus hankkia elokuvan lisäksi myös koripallokorin sukat ja jotain juomista/syömistä elokuvalle. Esimerkiksi voisi hankkia pop cornit ja mehut. Koripallokorien sukat tilataan Rummun toimesta, mutta kysytään ensin kunnalta, hoitaako kunta verkkojen hankinnat ja asennukset. Verkkoja voisi samalla hankkia myös alakoulun puolelle sekä Jyriin, että Paloaukealle.

**Muissa asioissa**

Nepsyperheiden tukiryhmän ensimmäinen kokous on ollut. Ryhmälle on perustettu whatsapp-ryhmä, johon liitetään, kun on käynyt ryhmän tapaamisissa. Toukokuussa 23.5. klo 18.00 on seuraava ryhmän tapaaminen.

YLEn miljoona roskapussia haaste käynnistyy keväällä uudestaan. Rumpu voisi kerätä roskia tänä keväänä yhdessä. Yhteinen keräysilta, jonka aikana kerätään roskia. Kerättyjen roskien määrä ilmoitetaan itse haasteeseen tai Annelle ja Anne ilmoittaa määrät haasteeseen. Yhteinen keräyspäivä on 9.5. klo 15.00. Kokoontuminen Jyrin liikuntahallilla.

Rovaniemeltä voisi pyytää Toni Nyströmin pyytää puhumaan kiusaamisesta koululle. Hän tulisi matkakorvauksella ja mahdollisella majoituskorvauksella. Keskustelimme, että myös muilta Liperin kouluilta voisi kysyä halukkuutta ottaa puhuja vastaan.

**Vuoden Rummuttajan valinta**

Vuoden Rummuttajaksi valittiin Anne Salmensuo. Anne on pitänyt yllä hyvää fiilistä Rummussa ja ollut mukana Rummun toiminnassa useita vuosia. Anne on tehnyt vanhempainneuvoston työtä suurella sydämellä ja antaumuksella.

Rummuttajan palkinnon luovuttamisessa voisi ottaa käyttöön perinteen, jossa edellinen voittaja olisi palkitsemassa seuraavaa voittajaa.